**Rozé, Rizling és Jazz Napok - 2022-es programbejelentés**

*/// Veszprém, 2022. május 26.*

Bejelentették a szervezők az idei Rozé, Rizling és Jazz Napok programjait. A sajtóeseményen köszöntőt mondott **Porga Gyula**, Veszprém Megyei Jogú Város polgármestere, **Markovits Alíz**, a Veszprém-Balaton 2023 Zrt. vezérigazgatója, majd **Mészáros Zoltán**, a VeszprémFest ügyvezető igazgatója és **Zsandár Tamás**, a Rozé, Rizling és Jazz Napok rendezvényigazgatója ismertették az idei zenei és gasztronómiai kínálatot.

A **Rozé, Rizling és Jazz Napok** **július 8. és 17.** között várja vendégeit Veszprémben, immár tradicionálisnak mondható helyszínén, az Óváros téren. A *VeszprémFest* kísérőrendezvényeként 2011-ben indult, idén 12 éves gasztro-kulturális rendezvény ezúttal is a „10 nap, 30 borász, 30 koncert” szlogen jegyében fogadja a látogatókat.

A fesztivál szervezőinek célja a kezdetek óta változatlan: egy olyan ingyenes, mindenki számára elérhető, de ugyanúgy a minőség mellett elkötelezett „minifesztivál” létrehozása, amely körbe veszi a nagyszínpadi napokat, és azzal párhuzamosan nyújt igényes kikapcsolódást és élményt.

* A színpadon esténként három zenekar mutatkozik be, a koncertek ingyenesek
* A rendezvény a bor-gasztronómia tekintetében a „terroir” szemlélet mentén válogatja össze a balatoni borrégió borászatait, a vezető pincészetek mellett a feltörekvő, kevésbé ismert borászatoknak is lehetőséget adva
* A hagyományosabb ételek mellett a gasztronómiai kínálatban is teret kapnak a helybéli őstermelők és kézműves ételek

A Rozé, Rizling és Jazz Napokon kizárólag magyar fellépőket hallhatunk, a programok jó része jazz - elsősorban a vokális, könnyebb és szórakoztatóbb arcú – de emellett megjelennek a jazzből fakadó társ-műfajok, a blues, a funk, a fusion, vagy a rockabilly is. Ahogy a legfiatalabb borászatoknak, úgy az ifjú, pályakezdő zenészeknek is helyük van a legizgalmasabb helyi zenekarok, és a hazai zenei elithez tartozó sztárfellépők mellett a Rozé, Rizling és Jazz Napok színpadán.

**A Rozé, Rizling és Jazz Napok programja** *(A szervezők a műsorváltozás jogát fenntartják.)*

|  |  |  |  |
| --- | --- | --- | --- |
|  | **18:00: 19:30** | **20:00-21:30** | **22:00-23:30** |
| **07.08.** | Sofi & the Funktazi  | Kanizsa-Lamm Quartet  | Sárik Péter Trió & Falusi Mariann - Jazzkívánságműsor magyarul |
| **07.09.** | Swing- swing  | Varga Tivadar Project feat. Borsos Anna | Valami Swing  |
| **07.10.** | Nagy Gergő és Czuczor Tamás  | Hajdu Klára Quartet feat. Szakonyi Milán | Kiss Attila Band feat. Urbán Orsi |
| **07.11.**  | Bangó Adrienne & Farkas Zsolt Duó | Catsby zenekar | Muddy Shoes  |
| **07.12.** | Jazz Nicholson Projekt | Vörös László Red Stones  | Négy Hang, Négy Évszak  |
| **07.13.**  | Németh Kyra Smallchestra | The Bluesberry Band  | Loop Doctors, vendég: Varga Gergő (szaxofon)  |
| **07.14.**  | Szakáll Norbert Quartet | Malek Andi Soulistic | Mojo |
| **07.15.**  | M.C.S. Blues Band  | Soul and Emotions | Stinky Bugs feat. CéAnne, Hangácsi Márton, Méhes Adrián |
| **07.16.**  | Dimák Patrik | Mil Pasos | Ed Philips and the Memphis Petrol  |
|  **07.17.**  | Gyöngyhalász Latin Zenekar  | Kozma Orsi Quartet | Gereben Zita  |

**Borászok:
Jásdi Pincészet** - Csopak **| Figula Pincészet** - Balatonfüred **| Szent-Donát Pincészet** - Csopak **| Laposa Borbirtok** - Badacsony **| Borbély Pincészet** - Badacsony **| Skizo Borház** - Badacsony **| Szászi Pince** – Szent György-hegy **| Káli kövek** - Köveskál **| Pállfy Pincészet** - Köveskál **| Zelna Borászat** - Balatonfüred **| Homola Pincészet** - Paloznak **| Petrányi Pincészet** - Csopak **| Veszprémi Érsekségi Pincészet** - Felsőörs **| Guden Birtok** - Paloznak **| Dobosi Pincészet** - Szentantalfa **| Fodorvin Pincészet** – Aszófő **| Gazdag Pince** - Mencshely **| Kristinus Borbirtok** - Kéthely

**Wine & Vinyl** - Festival selection **| Borzsongó borszaküzlet válogatás | Törley Buborék Ház – Pezsgő, Champagne, Prosecco** (Champagne Laurent – Perrier, Champagne Alfred Gratien, Francois pezsgő, Hungária pezsgő, Törley pezsgő, Mionetto prosecco)

**Gasztrokiállítók:
Rolling Chef by Káli Gourmet foodtruck|Creative Kitchen foodtruck | OlivaÉtterem** - tapas, pástétom, wines **| Tihany Sajtbisztró | Vitézkürtős** – Az eredeti kürtőskalács **| Algida Lounge | Stari Sör** - Prémium minőségű kisüzemi, kézműves sörök a Balatonfelvidékről **| Nobilis Pálinka** - Gyümölcsbe zárt pillanatok

A programbejelentő sajtóesemény után az **Én Házam - Én Tornyom - Én Városom** rajzpályázat ünnepélyes eredményhirdetésére, valamint a díjak átadására is sor került.

///

Bővebb információ: <https://veszpremfest.hu/program/roze-rizling-es-jazz-napok>

Sajtókapcsolat: Koltay Tamás, koltay.tamas@veszpremfest.hu